Ian Smith

Janas Daglasas Smitas (; 1919 m. balandžio 8 d. – 2007 m. lapkričio 20 d.) – ūkininkas, karo lakūnas ir politikas, nuo 1964 m. iki 1979 m. buvęs nepripažintos Rodezijos respublikos ministru pirmininku. Janas Smitas vadovavo daugiausiai iš baltųjų sudarytai Rodezijos vyriausybei, kuri 1965 m. lapkričio 18 d. vienašališkai paskelbė nepriklausomybę nuo Jungtinės Karalystės. Tai padaryta dėl baimės, jog Jungtinės Karalystės valdžia perleis savo buv. Pietų Rodezijos kolonijos valdymą juodųjų daugumai. Jis vadovavo šaliai per Rodezijos Bušo karą su juodųjų marksistų partizanais. Pasirašius taikos susitarimą ir Rodezijai tapus Zimbabve, jis buvo baltųjų opozicijos lyderis iki 1987 m. 2005 m. dėl sveikatos priežasčių išvyko į Pietų Afriką, kur ir mirė.

Janas Smitas iki šiol yra prieštaringai vertinama figūra. Vieniems jis yra drąsaus priešinimosi prieš marksistus simbolis, žmogus, įkūnijęs rodeziečius ir šio Afrikos krašto pažangą. Vietiniams afrikiečiams jis yra buvusio rasistinio režimo lyderis, atsakingas už žūtis per Bušo karą. Roberto Mugabės režimui praradus populiarumą ir Zimbabvei nusiritus į ekonominį chaosą, jau pasenusio Jano Smito įvaizdis pagerėjo ir jis buvo laikomas nepajudinimu opozicijos Mugabei simboliu.

Afrikos politikai
Zimbabvės asmenybės